陳星弼

陳星弼係中華人民共和國微電子學家、中國科學院院士，主要從事新型功率器件同其集成電路等領域嘅研究。佢係國民黨要人陳德征嘅仔。

生平 
陳星弼於1931年1月28號於上海出世，祖籍浙江浦江。1952年同濟大學電機系畢業。之後曾經任職於廈門大學、南京工學院、中國科學院應用物理研究所。1956年起任教於成都電訊工程學院。1980年去美國，先後喺俄亥俄州立大學、伯克利加州大學擔任訪問學者。1983年返國之後出任電子科技大學微電子科學與工程系系主任。之後又建立微電子研究所並任所長。1999年當選中國科學院院士。2001年加入九三學社。

2019年12月4號17點10分，陳星弼喺四川成都病死，享年88歲。

連出去 

星弼
上海人
類:祖籍浙江
同濟大學舊生
電子工程師
類:中國科學院院士
類:廈門大學教授
電子科技大學教授
東南大學教師
九三學社社員